วันศุกร์ที่ 10 กันยายน 2564
โฆษกดีอีเอสเตือนอย่าหลงเชื่อข่าวปลอมรัฐมนตรีกระทรวงต่างประเทศ ปฏิเสธการรับบริจาควัคซีน Moderna
โฆษกดีอีเอสเตือนอย่าหลงเชื่อข่าวปลอมรัฐมนตรีกระทรวงต่างประเทศ ปฏิเสธการรับบริจาควัคซีน Moderna
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่ากรณีการแชร์วิดีโอคลิปประเด็นเรื่องรัฐมนตรีกระทรวงต่างประเทศปฏิเสธการรับบริจาควัคซีนModernaทางศูนย์ต่อต้านข่าวปลอมได้ตรวจสอบข้อเท็จจริงโดยกรมสารนิเทศกระทรวงการต่างประเทศพบว่าข้อมูลดังกล่าวนั้นเป็นข้อมูลเท็จ
ตามที่มีการให้ข้อมูลระบุว่าประเทศเพื่อนบ้านต้องการบริจาควัคซีนModernaจำนวน100,000โดสแต่รัฐมนตรีกระทรวงต่างประเทศปฏิเสธในการรับวัคซีนเพราะกลัวเสียหน้าว่ารับวัคซีนจากประเทศที่เล็กกว่านั้นทางกรมสารนิเทศกระทรวงการต่างประเทศได้ตรวจสอบข้อเท็จจริงและชี้แจงว่าไม่มีมูลความจริงแต่อย่างใด
กระทรวงการต่างประเทศทำทุกวิถีทางเพื่อให้ประชาชนทุกคนเข้าถึงวัคซีนโควิดโดยเร็วที่สุดทั้งการอำนวยความสะดวกในการจัดซื้อการแลกเปลี่ยนวัคซีน(vaccine swap)หรือรับมอบความช่วยเหลือจากมิตรประเทศโดยได้ติดตามพัฒนาการของวัคซีนโควิด-19จากทั่วโลกเจรจากับรัฐบาลและหน่วยงานของต่างประเทศเพื่อผลักดันความร่วมมือด้านการวิจัยและพัฒนากับประเทศที่มีศักยภาพเพื่อสนับสนุนนโยบายรัฐบาลที่จะให้ไทยเป็นฐานการผลิตวัคซีนและแหล่งกระจายวัคซีนในภูมิภาคโดยได้สั่งการให้สถานเอกอัครราชทูตคณะผู้แทนถาวรและสถานกงสุลใหญ่ของไทยทั่วโลกดำเนินการในเชิงรุกผ่านช่องทางทางการทูตทุกระดับทุกช่องทาง
อีกทั้งยืนยันว่าไทยไม่เคยปฏิเสธความร่วมมือด้านวัคซีนของมิตรประเทศกรณีความร่วมมือกับสิงคโปร์นั้นรัฐมนตรีว่าการกระทรวงการต่างประเทศสิงคโปร์แจ้งว่าสิงคโปร์รู้สึกขอบคุณไทยที่ได้บริจาคอุปกรณ์ตรวจเชื้อโควิด-19แบบRT-PCRให้ในช่วงต้นของการระบาดรุนแรงในสิงคโปร์ ดังนั้นเมื่อสิงคโปร์มีวัคซีนมากพอสำหรับการใช้ในประเทศแล้วจึงประสงค์จะส่งวัคซีนแอสตราเซเนกามาให้ประเทศไทยจำนวน120,000โดสซึ่งกระทรวงการต่างประเทศได้แสดงความขอบคุณและขอรับความช่วยเหลือนี้ในรูปแบบการยืม(swap)โดยจะส่งวัคซีนคืนให้สิงคโปร์เมื่อไทยมีวัคซีนเพียงพอต่อความต้องการในประเทศเช่นเดียวกับความตกลงที่ไทยได้ทำกับภูฏานโดยเรามองว่าเป็นการช่วยเหลือซึ่งกันและกันไม่ได้คิดว่าใครจะเล็กหรือใหญ่หรือเป็นการเสียหน้าใครแต่อย่างใด
ทั้งนี้กระทรวงการต่างประเทศได้ดำเนินการเกี่ยวกับการแสวงหาความร่วมมือด้านวัคซีนป้องกันโควิด-19และความร่วมมืออื่นๆแล้วดังนี้
1.จีน-รองนายกรัฐมนตรีและรัฐมนตรีว่าการกระทรวงการต่างประเทศได้หารือกับมนตรีแห่งรัฐและรัฐมนตรีว่าการกระทรวงการต่างประเทศจีนในหลายโอกาสโดยไทยได้รับบริจาควัคซีนSinovacจำนวน1ล้านโดสนอกจากนี้จีนยังอำนวยความสะดวกและติดตามการจัดหาวัคซีนของบริษัทSinovacและบริษัทSinopharmเพื่อประสานงานให้การจัดซื้อและส่งมอบเป็นไปด้วยความเรียบร้อย
2.สหรัฐฯ-กระทรวงการต่างประเทศผลักดันความร่วมมือเพื่อเข้าถึงวัคซีนของบริษัทผู้ผลิตวัคซีนของสหรัฐฯได้แก่Pfizer Moderna Johnson & JohnsonและNovavaxอย่างต่อเนื่องในทุกระดับทั้งในรูปแบบของการจัดซื้อการขอรับความช่วยเหลือและการเจรจาข้อตกลงการแลกเปลี่ยนวัคซีนล่วงหน้า(vaccine swap)โดยไทยได้รับบริจาควัคซีนPfizerจำนวนกว่า1ล้าน5แสนโดสเมื่อวันที่30กรกฎาคม2564และฝ่ายสหรัฐฯมีแผนที่จะมอบเพิ่มเติมอีก1ล้านโดส
3.ญี่ปุ่น-กระทรวงการต่างประเทศทาบทามการแลกเปลี่ยนวัคซีน(vaccine swap)กับญี่ปุ่นและรัฐบาลญี่ปุ่นได้ส่งมอบวัคซีนAstraZenecaจำนวนกว่า1,050,000โดสให้แก่ไทยแล้วและบริจาคเพิ่มให้อีก300,000โดสโดยส่งมอบในวันที่8กันยายนนี้นอกจากนี้ยังให้ความช่วยเหลือด้านการเฝ้าระวังตรวจหาเชื้อและส่งเสริมการวิจัยยารักษาโรครวมถึงอุปกรณ์อีกกว่า5.5ล้านดอลลาร์สหรัฐและยังมีแผนส่งมอบเครื่องผลิตออกซิเจนให้ไทย775เครื่องมูลค่า1.9ล้านดอลลาร์สหรัฐอีกด้วย
4.สหราชอาณาจักร-ไทยได้ขอรับการสนับสนุนวัคซีนAstraZenecaซึ่งสหราชอาณาจักรได้ส่งมอบวัคซีนให้จำนวน415,000โดสให้แก่ไทยด้วยแล้ว
5.ภูฏาน-รัฐบาลภูฏานกับรัฐบาลไทยได้เห็นชอบการแลกเปลี่ยนวัคซีนล่วงหน้า(vaccine swap)จำนวน150,000โดสบนพื้นฐานของความสัมพันธ์ระหว่างราชวงศ์และความร่วมมือเพื่อการพัฒนาที่ไทยและภูฏานมีร่วมกันอย่างใกล้ชิด
6.เยอรมนี-กระทรวงการต่างประเทศกำลังประสานการรับมอบMonoclonal antibody (Casirivimab/Imdevimab)ซึ่งเป็นยารักษาผู้ป่วยโควิด-19อาการหนักจากกระทรวงสาธารณสุขประเทศเยอรมนีของบริษัทRegeneronจำนวน2,000ยูนิตโดยเร็วที่สุดเพื่อใช้ในการรักษาผู้ป่วยที่ติดเชื้อโควิด-19
7.สวิตเซอร์แลนด์-กระทรวงการต่างประเทศได้รับมอบเครื่องช่วยหายใจ102เครื่องและชุดตรวจRapid Antigen 1.1ล้านชุดเมื่อวันที่29กรกฎาคม2564
นอกจากนี้กระทรวงการต่างประเทศยังอยู่ระหว่างการเจรจาความร่วมมือเพื่อการสรรหาวัคซีนจากอินเดียเกาหลีใต้และออสเตรเลียเพื่อสนับสนุนระบบสาธารณสุขของไทยอย่างต่อเนื่อง ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆเพื่อให้ประชาชนได้รับข้อมูลข่าวสารจากกกระทรวงการต่างประเทศสามารถติดตามได้ที่เว็บไซต์www.mfa.go.thหรือโทร02 2035000 และประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
************